tirthankara (skr tīrthan´´kara '  koolmetegija '), džainismi 24 suure õpetaja nimetus, * džina sünonüüm. Neist vaid kaks viimast, *Pāršva ja *Mahāvīra, olid ajaloolised isikud, kõik varasemad on aga mütoloogilised kujud. Seepärast kujutavad ka kõikide varasemate tirthankara-de (v.a esimese, * Rišabha ) elulood endast unifitseeritud legende. Neid eristab vaid kindel sümbolloom. Kõiki tirthankara-sid kirjeldatakse * kšatrijate seisusesse kuuluvate meestena, kes * vabanemise eesmärgil loobusid ilmaelust.